NaiveNeuron/SloPal huggingface dataset:
Plavčan, Peter, minister školstva, vedy, výskumu a športu SR (2016-06-14):
Ako už bolo spomenuté, 1. 9. 2016 majú nadobudnúť účinnosť ustanovenia § 29 ods. 8 školského zákona, ktorými bol doplnený najnižší počet žiakov základnej školy. Uplatnením týchto ustanovení školského zákona pre všetky základné školy by mohlo dôjsť k sťaženiu prístupu k vzdelaniu, a to aj vo vzťahu k vzdelávaniu v materinskom jazyku. Pri zabezpečení vzdelávania na prvom stupni základných škôl sa však preferuje zohľadnenie potrieb jednotlivých regiónov, konkrétne potreby zabezpečenia maximálnej možnej dostupnosti primárneho vzdelávania. Návrhom sa ustanovenie § 29 ods. 8 školského zákona upravuje, a to vytvorením výnimky z minimálnych počtov žiakov v triedach základnej školy pre základné školy, ktoré majú len ročníky prvého stupňa. Vážený pán podpredseda, vážené panie poslankyne, vážení páni poslanci ďakujem vám za vašu pozornosť a dovolím si vás požiadať o posúdenie predložené materiálu. Ďakujem.
Blaha, Ľuboš, podpredseda NR SR (2024-06-11):
Ďakujem pekne. Otváram rozpravu, do ktorej som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Jedna pani poslankyňa. Pani poslankyňa Zuzana Števulová, nech sa páči, máte slovo.
Grendel, Gábor, podpredseda NR SR (2021-05-13):
Otváram rozpravu, do ktorej som dostal dve písomné prihlášky, a to za poslanecký klub OĽANO od pani Moniky Kozelovej a za poslanecký klub Ľudovej strany Naše Slovensko od pána poslanca Martina Beluského. V prípade pani poslankyne Kozelovej ide pravdepodobne o nedorozumenie. (Reakcie z pléna.) Pokiaľ tomu správne rozumiem, sa chcela zapísať písomne k ďalšiemu nasledujúcemu bodu, ale ešte o slovo požiadal pán podpredseda Národnej rady Milan Laurenčík, ktorý má prednosť a má slovo.
Procházka, Radoslav, poslanec NR SR (2014-05-13):
Ďakujem, pán predseda. Navrhujem osobitný bod rokovania o Národnom pláne ochrany v súvislosti s čoraz reálnejšou hrozbou občianskej vojny na Ukrajine a z nej vyplývajúcou hrozbou humanitárnej katastrofy, ktorá v nejakom rozsahu môže zasiahnuť aj nás. Nie je dôvod šíriť paniku, ale je niekoľko dôvodov na ostražitosť a na prípravu. Prinajmenšom je dôvod, aby sme sa tu na tejto pôde všetci tí, ktorí o to máme starosť, o tom porozprávali a skúsili sa dohodnúť. Keďže zajtra popoludní začína v Bratislave GLOBSEC, kde to tiež bude téma, tak si dovoľujem zároveň navrhnúť pevný začiatok rokovania o tomto bode zajtra 9.00. Ďakujem.
Blaha, Ľuboš, poslanec NR SR (2013-09-19):
Ďakujem. Ďakujem pekne, pán minister. V nadväznosti na to, čo ste hovorili o nestabilite, a to je naozaj ten najväčší problém, súvisí s tým aj nárast extrémizmu, pravicového extrémizmu, a to je naozaj veľmi vážna otázka. Chudoba, kríza, nezamestnanosť plodí pravicový extrémizmus a nárast neonacistov. Vidíme to dneska v Grécku, kde dokonca zavraždili, v tieto dni zavraždili jedného ľavicového aktivistu, známeho hudobníka a volá sa Pavlos Fyssas, je to strašná tragédia, neonacisti v Zlatom úsvite vraždia ľudí. To sa netýka iba Grécka, to sa týka celej Európy. A ja dúfam, že aj naša vláda vyvinie tlak na Grécko, aby táto strana, fašistická strana bola zakázaná. Ďakujem. (Potlesk.)
Laurenčík, Milan, podpredseda NR SR (2020-09-17):
Pán poslanec Juraj Krúpa.
Pellegrini, Peter, podpredseda NR SR (2020-09-24):
Pán poslanec Kočiš.
Laššáková, Jana, podpredsedníčka NR SR (2013-10-24):
Pán poslanec Bublavý, nech sa páči.
Podmanický, Ján, poslanec NR SR (2014-06-24):
Pán predseda, prosím, teraz dajte hlasovať o tom, že Národná rada v súlade s vaším rozhodnutím prideľuje predložený návrh zákona na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre kultúru a médiá. Za gestorský výbor navrhujem Výbor Národnej rady Slovenskej republiky pre kultúru a médiá a odporúčam, aby výbory uvedený návrh prerokovali do 4. septembra 2014 a gestorský výbor do 8. septembra 2014. Prosím, dajte o mojom návrhu, pán predseda, hlasovať.
Laššáková, Jana, podpredsedníčka NR SR (2013-11-28):
Funkciu spravodajcu, keď chcete vedieť.
Kočiš, Eduard, poslanec NR SR (2023-03-23):
Veľmi pekne ďakujem za slovo, pán podpredseda. Jednoducho keď tento návrh zákona by bol stiahnutý, tak zase nie na pol rok, ale možno navždy sa tu oddiali problematika priekupníctva s potravinami, či už ide o zeleninu, ovocie, mliečne produkty, mliečne výrobky alebo aj mäso, a naozaj si myslím, že v 21. storočí by sme už mali, mohli a chceli ako spotrebitelia vedieť, od koho a od čoho si vlastne kupujeme akýkoľvek iný produkt. Téma zdravých potravín, téma zdravého životného štýlu a najmä vracanie sa k tej pôvodnej podstate, to znamená, že to, čo sa vypestuje na nejakých 30 kilometroch, to je pre človeka, ktorý v danej lokalite žije, asi to najsprávnejšie, asi to najzdravšie, asi to najideálnejšie, a preto je totálny úlet, ak by sme tento zákon stiahli, odsunuli, nepodporili a naďalej sa tvárili, že človiečik, ktorý vlastní 2,5 ára a dokáže vyprodukovať 150 ton zemiakov a bude sa tváriť, že je to jednoducho najskvelejší bioproducent zemiakovej sadby alebo konzumných zemiakov na Slovensku, tak to je podľa mňa viac ako, viac ako úsmevné. Čiže vydávať potravinu, ktorá je vypestovaná v Grécku, v Maroku, ja neviem, v Poľsku alebo kdekoľvek inde za kvalitný slovenský zemiak, už len keď sa budeme baviť o tomto, o tomto slovenskom chlebe, ako sa tomu často hovorí, tak jednoducho je to zlé. Máme desiatky hektárov, možno stovky hektárov na Spiši, ktorý bol kedysi zemiakárskym rajom. Tieto polia teraz stoja ľadom, pretože slovenskí producenti zemiakov nedokážu konkurovať naozaj lacnej a podradnej zemiakovej sadzbe alebo zemiakom, ktoré tu dostávame z rôznych krajín. Čiže hovorím, aj na toto je ten zákon dobrý.
Laššáková, Jana, podpredsedníčka NR SR (2014-06-26):
Pán poslanec Zajac chce položiť doplňujúcu otázku. Nech sa páči, máte na to dve minúty.
Verešová, Anna, poslankyňa NR SR (2019-09-17):
Ďakujem pekne. Keď som pripravovala koncepciu rodinnej politiky, tak, samozrejme, všetky tie čísla, analýzy, grafy ukazovali, ako veľmi klesne rodina príjmovo, keď poberá iba rodičovský príspevok. To je jedna vec. Samozrejme, že sme navrhovali, aby tento príspevok rodičovský bol zvýšený, pretože ľudia sa naozaj prepadajú až do chudoby za to, že majú deti. 
A dokonca urobiť niečo z toho, že takto diskriminovať zase niektoré deti a niektorých rodičov, jeden bude mať zvýšený, druhý nebude mať zvýšený, jeden bude mať taký, za to, že sa skončila pracovná doba, to je jednoducho naozaj chaos, v tomto má kolegyňa Soňa naozaj pravdu. Takže, prosím vás pekne, keď treba zvýšiť ten rodičovský príspevok, aby kvôli výchove, starostlivosti a prijímaní detí rodičia neklesli pomaly do chudoby alebo neboli ohrození chudobou, tak to aspoň robme plošne a nediskriminujme deti.
Bugár, Béla, podpredseda NR SR (2010-10-19):
Nech sa páči, prezentujme sa a hlasujme o skrátení lehoty. (Hlasovanie.) Prítomných 141 poslancov, za 105, proti 15, zdržalo sa 20 poslancov a 1 nehlasoval. Konštatujem, že Národná rada súhlasila s tým, aby sme tieto pozmeňujúce návrhy prerokovali bez dodržania 24-hodinovej lehoty. Nech sa páči.
Ďuriš Nicholsonová, Lucia, podpredsedníčka NR SR (2018-06-19):
Opäť dávam slovo pánovi poslancovi Mihálovi, aby uviedol spravodajskú informáciu. Nech sa páči.
Pellegrini, Peter, podpredseda NR SR (2020-06-05):
(Hlasovanie.) Prítomných 95 poslancov, za 75, proti 2, zdržalo sa 17, nehlasoval 1. Konštatujem, že tento vládny návrh zákona prešiel. (Reakcie z pléna.) Pani predsedníčka výboru Jana Žitňanská teraz uvedie hlasovanie o návrhu vlády na skrátené legislatívne konanie o vládnom návrhu zákona, ktorým sa dopĺňa zákon č. 461/2003 Z. z. o sociálnom poistení (tlač 131). (Hlasovanie o návrhu vlády na skrátené legislatívne konanie o vládnom návrhu zákona, ktorým sa dopĺňa zákon č. 461/2003 Z. z. o sociálnom poistení v znení neskorších predpisov a ktorým sa dopĺňa zákon č. 311/2001 Z. z. Zákonník práce v znení neskorších predpisov , tlač 131.)
Hrnčiar, Andrej, podpredseda NR SR (2019-05-10):
Prosím, prezentujme sa a hlasujme. (Hlasovanie.) Prítomných 138, za 103, zdržalo sa 34, nehlasoval 1. Konštatujem, že sme schválili vládny návrh novely zákona č. 474/2013 Z. z. o výbere mýta. Budeme hlasovať o bode 32 schváleného programu, ktorým je druhé čítanie o vládnom návrhu zákona o poskytovaní dotácií na podporu rozvoja cyklistickej dopravy a cykloturistiky, tlač 1340. Nech sa páči, pán poslanec, uveďte hlasovanie. (Hlasovanie o vládnom návrhu zákona o poskytovaní dotácií na podporu rozvoja cyklistickej dopravy a cykloturistiky , tlač 1340.)
Hrnčiar, Andrej, podpredseda NR SR (2016-11-28):
Vážené panie poslankyne, vážení páni poslanci, pokračujeme v popoludňajšom rokovaní piateho dňa 11. schôdze Národnej rady Slovenskej republiky druhým čítaním o vládnom návrhu zákona, ktorým sa mení a dopĺňa zákon č. 440/2015 Z. z. o športe a o zmene a doplnení niektorých zákonov a ktorým sa mení zákon č. 552/2003 Z. z. o výkone práce vo verejnom záujme v znení neskorších predpisov . Vládny návrh zákona je pod tlačou 254, spoločná správa výborov má tlač 254a. Odovzdávam slovo ministrovi školstva, aby vládny návrh zákona odôvodnil.
Sulík, Richard, predseda NR SR (2011-06-30):
Prosím, hlasujte teraz o pozmeňujúcom návrhu pána poslanca Chrena. (Hlasovanie.) Prítomných 144 poslancov, hlasovalo 79 za, 6 proti, 59 sa zdržalo. Tento návrh sme schválili.
B. Bugár, podpredseda NR SR: (2004-05-20):
A teraz pristúpime k odpovediam jednotlivých členov vlády na otázky, ktoré boli vyžrebované od poslancov jednotlivým ministrom. Prvú otázku položil pán poslanec Čaplovič podpredsedovi vlády Slovenskej republiky a ministrovi financií Ivanovi Miklošovi: „Vážený pán podpredseda a minister, agenda starostlivosti o Slovákov v zahraničí zostáva po vstupe do EÚ veľmi významnou. Pýtam sa vás, prečo sa táto skutočnosť neodrazila vo východiskách rozpočtu verejnej správy na roky 2005 – 2007, a naopak, zotrváva v stabilnej výške 2,65 mil. Sk pri Úrade vlády SR?“ Nech sa páči, pán podpredseda.
Šefčík, Marek, poslanec NR SR (2021-06-18):
(Povedané súbežne s predsedajúcim.) To mi on povedal, že v utorok. Áno? Ja som za. Len tak mi to bolo oznámené, že... (Prerušenie vystúpenia predsedajúcim.)
Gibalová, Monika, poslankyňa NR SR (2013-03-14):
Ďakujem veľmi pekne za odpoveď, pán minister. Táto dávka slúži na úhradu výdavkov spojených s pohrebom. Ako ste už povedali, je vo výške približne tých 80 eur. A má obligatórny charakter. A v súvislosti s tým sa vás chcem opýtať, či neuvažujete o zmene nárokovateľnosti tejto dávky a solidárnom prerozdelení. Pýtam sa na to v tejto konkrétnej súvislosti a skúsenosti, že mám nedávnu osobnú skúsenosť ako možný prijímateľ tejto sociálnej dávky, keď som túto dávku odmietla z jednoduchého dôvodu, že nebola som na ňu odkázaná. Si myslím, že je viac takých občanov, ktorí o túto dávku možno aj požiadajú a nie sú na to odkázaní. A považujem to za chybu, pretože mala by byť podľa môjho názoru aj táto dávka zmenená a mala by byť prerozdeľovaná ináč, solidárnejším spôsobom. Ak teda môžete, odpovedzte mi na to, či plánujete aj úpravu tejto dávky. Ďakujem pekne.
P. Paška, predseda NR SR: (2008-09-23):
(Hlasovanie.) 135 prítomných, 85 za, 1 proti, 49 sa zdržalo. Konštatujem, že sme v treťom čítaní . Otváram rozpravu. Pýtam sa, či má niekto záujem vystúpiť a využiť svoje právo? Nie. Vyhlasujem rozpravu za skončenú a budeme hlasovať.
V. Novotný, poslanec: (2003-06-19):
Na základe uvedeného podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Predložený návrh zákona je v súlade s Ústavou Slovenskej republiky, inými všeobecne záväznými právnymi predpismi a medzinárodnými zmluvami. Uvedený návrh zákona nemá dosah na štátny rozpočet a rozpočty územných samospráv. Návrh zákona obsahuje doložku zlučiteľnosti s právom Európskej únie. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky č. 239 z 26. mája 2003 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady, Výbor Národnej rady pre vzdelanie, vedu, šport, mládež, kultúru a médiá a Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady Slovenskej republiky pre zdravotníctvo. Odporúčam, aby výbory predmetný návrh zákona prerokovali v lehote do 28. augusta 2003 a gestorský výbor do 4. septembra 2003. Vážený pán predsedajúci, skončil som. Prosím, otvorte rozpravu v prvom čítaní.
Krajniak, Milan, minister práce, sociálnych vecí a rodiny SR (2021-10-19):
Vážený pán predseda, vážené dámy a páni, chcel by som iba stručne povedať, v čom meníme prakticky a zjednodušujeme pomoc pre ľudí, ktorí potrebujú pomôcť pri ťažkom zdravotnom postihnutí. Chcel by som také tri príklady uviesť. Po prvé. Uľahčujeme možnosť dostať sa ľuďom k tzv. zdvíhaciemu zariadeniu. Doteraz to bolo tak, že sme preplácali, alebo teda štát preplácal, tak to bolo nastavené od toho roku zhruba 2008, to zdvíhacie zariadenie do výšky zhruba 95 % ceny. Ale teraz to, teraz zdvíhame tú sumu, do ktorej to preplácame, do výšky približne alebo teda do výšky, až do výšky 98 %. Keď si predstavíte, že také priemerné to zdvíhacie zariadenie stojí približne 12-tisíc eur, tak pre toho každého daného človeka je to úspora niekoľko sto eur, čo ak je ten daný postihnutý alebo jeho rodina sociálne slabšia, tak to robí významnú pomoc. Druhá vec, ktorú v tejto novele riešime, a to je niečo, čo som sľúbil pani poslankyni Žitňanskej, som rád, že tu sedí, že upravíme v tejto novele zákona, pretože od začiatku volebného obdobia sa na to pýtala, a to je konkrétne tá možnosť, že sú niektoré automobily pre, s úpravou pre zdravotne ťažko postihnutých, ktoré vedia tú úpravu urobiť už vo výrobe, ale podľa súčasne platnej legislatívy my sme im to nemohli umožniť. Oni museli si zaobstarať auto a to auto potom nechať prerobiť. Konkrétne napríklad sú to používané značky áut Škoda a Opel, to umožňujú robiť už priamo vo výrobe, že sa to auto takýmto spôsobom vyrobí a preto meníme legislatívu vlastne, aby oni si mohli nechať upraviť to auto a až potom ho vlastne nadobudnú. Takže to som rád, že môžeme urobiť. A potom s modernou dobou najmä teda, najmä slabozrakí alebo teda ľudia s poškodením zraku používajú rôzne typy softvérov, aby mohli jednoduchšie čítať alebo pracovať, pracovať s počítačom a tie softvéry sa, samozrejme, vyvíjajú. To znamená, je možné, že po nejakom čase sa podarí takémuto človeku, ktorý má problém so zrakom, dostať k lepšiemu softvéru, ktorý používa, no ale my máme v zákone, že akonáhle nevyužíva tú zdravotnú pomôcku, tak ju musí vrátiť. Ale softvér sa vrátiť nedal, pretože ako iste viete, väčšina už dnes funguje tak, že keď si ho zaplatíte, tak zadáte, čo ja viem, na rok alebo na dva alebo aké to obdobie zadáte príslušné heslo, čiže nedá sa potom štátu vrátiť akoby to používanie hesla, takže riešim aj túto otázku, aby sme uľahčili tým ľuďom, ktorí to potrebujú, čo najviac dostať sa k pomoci, ktorá im môže uľahčiť život. Toto sú také tri najdôležitejšie veci, ostatné sú viac-menej technické úpravy. Takže vás chcem poprosiť o podporu tejto novely zákona č. 447. Ďakujem.
Kovačócy, Marián, poslanec NR SR (2015-05-05):
Ďakujem za slovo. Vážený pán predseda, panie poslankyne, páni poslanci, v súlade s § 73 zákona o rokovacom poriadku som bol určený Výborom Národnej rady pre obranu a bezpečnosť za spravodajcu k návrhu uvedeného zákona. Predkladám informáciu k predloženému návrhu zákona. Návrh spĺňa návrh spĺňa náležitosti podľa rokovacieho poriadku a legislatívnych pravidiel tvorby zákonov. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady pre obranu a bezpečnosť. Za gestorský výbor navrhujem Výbor Národnej rady pre obranu a bezpečnosť. Odporúčam, aby predmetný návrh zákona výbory prerokovali do 12. mája 2015 a v gestorskom výbore do 14. mája 2015. Prosím, pán predseda, otvorte rozpravu.
B. Bugár, podpredseda NR SR: (2005-10-27):
Ďalšiu otázku, šiestu v poradí položila pani poslankyňa Štrofová ministrovi zahraničných vecí Slovenskej republiky Eduardovi Kukanovi, ktorého zastupuje pán minister Liška: „Vážený pán minister, pripravuje sa štátny rozpočet na rok 2006. Slovenská republika zaplatí ročne veľkú čiastku ako členské do rôznych medzinárodných organizácií a na rôzne svoje misie (nemyslím tým len veľvyslanectvá) v zahraničí. Nie je potrebné toto nanovo zrevidovať a niektoré prípadne aj vypustiť podľa potreby?“ Nech sa páči.
Blanár, Juraj, podpredseda NR SR (2022-05-04):
Ďakujem pekne. Otváram rozpravu. Písomne sa nikto neprihlásil do rozpravy. Dávam možnosť prihlásiť sa ústne do rozpravy. Konštatujem, že nikto sa nehlási do rozpravy. Vyhlasujem rozpravu za uzavretú. Chcem sa spýtať pána ministra, či má záujem o záverečné slovo. Nie. Pán spravodajca, áno, nech sa páči, ohláste hlasovanie.
P. Hrušovský, podpredseda NR SR: (2002-02-21):
Neschválili sme tento návrh. Ďalej. Š. Šlachta, poslanec: Ďalej prosím hlasovať o bode č. 32.
Budaj, Ján, poslanec NR SR (2018-12-13):
Ďakujem. Kolega poslanec popísal, prečo, prečo prezident vracia tento zákon, ja takisto zdieľam názor, že ide o nepriamu štátnu pomoc a Slovenská republika sa dostane na stôl Európskej komisie. Komisia tento zákon odmietne, pokiaľ teda predtým ho ešte neodmietne Ústavný súd. Mrzí ma ale, že pritom predkladateľ, samozrejme, bude v prípade odmietnutia Európskou komisiou, sa bude tváriť prekvapene, hoci mal by si to vedieť zanalyzovať, a navyše aj ukrivdene, pretože to bude tá zlá Európska únia. Nehovorím to tu preto, že by som niečo chcel predkladateľovi alebo poslancom koalície objasňovať. Už je to tu tak, že zdá sa, je každý v koalícii, má nejaké penzum populistických návrhov, ktoré si pripravil, ktoré robí na voľby a ktoré predkladá bez ohľadu na to, či to prinesie škody, či nás zoberú v Európskej únii za protekcionistov a dostaneme pokutu, alebo nie. Podobný mechanizmus sa uplatnil na železnici, kde teraz sme sa dozvedeli, že logicky ten krok tzv. cestovania zadarmo sprevádza krok monopolizácie alebo udržiavania monopolu štátnych železníc a s ním idúce i znižovanie kvality tejto verejnej služby. Podobne to bude s obedami zadarmo. Čiže je to určitý štýl politiky, ktorého súčasťou sú podobné zákony. Myslím si, že kolega poslanec má pravdu, ak s nimi nesúhlasí.
Glváč, Martin, podpredseda NR SR (2019-04-05):
Pán poslanec Heger.
Bugár, Béla, podpredseda NR SR (2017-09-12):
Na veľmi krátke vystúpenie pána poslanca s reakciou pani, teda poslankyňa Zemanová, nech sa páči, ako jediná.
Vorobelová, Slavěna, poslankyňa NR SR (2023-01-26):
Ďakujem veľmi pekne. Takéto predstavenie, ktoré tu predviedol Igor Matovič, tu už dlho nebolo. Zjavne si pomýlil Národnú radu s divadlom. Myslí si, že stojí na doskách, ktoré znamenajú svet. Je to cirkus, kabaret a nič iné. Podľa Igora Matoviča sú voliči, ktorí nevolia vás, blbí, dezoláti, háveď, opice, fašisti, lúza a podobne. Nie, podľa môjho názoru tomu tak nie je. Sú to len ľudia, ktorým nestačí, že za to, čo sa tu deje, povedať ´lebo Fico, lebo mafia´. Ľudí tu šikanujete za názory, nerieši sa zdražovanie, zadlžovanie Slovenska a Slovákov, nerieši sa rastúca chudoba. Likvidujete samosprávy a vy tu omieľate stále o nejakej Martinke a Jánovi, lebo Fico, lebo mafia. A to ešte v časoch, keď sme možno pred prahom tretej svetovej vojny. Gratulujem, toto vystúpenie Igora Matoviča, si prinajmenšom zaslúži Oscara. Ďakujem.
Jurinová, Erika, podpredsedníčka NR SR (2013-01-31):
Ďakujem pekne za slovo. Ďakujem vám, pani poslankyňa, za povzbudivé slová. Určite zasa zopakujem, že áno, viem, že sa musím učiť, aj sa stále učím, aj sa učiť budem. A chcela by som len povedať, že rozprávali sme sa o tom, presne mi zopakoval pán minister vaše slová alebo zopakovali ste slová pána ministra, že predchádzajúca vláda nenechala žiadne peniaze. Len, bohužiaľ, ja som vo svojom príspevku nenamietala to, že je tam príliš veľký balík. Namietala som skôr to, že tie peniaze, dúfam, že budú použité efektívne. Hej, to je to dôležité, o čo všetkým ide, aby boli použité tam, kde treba. Keď ste už začali hovoriť alebo teda možnože osočovať, alebo neviem, ako to nazvať, ale včera prebehla médiami správa, že na ministerstve sa vyčlenilo, nepamätám si to číslo. Neviem, či 80-tisíc eur na reklamné predmety, áno, na reklamné predmety. Myslím si, že ľudia, ktorým sa uberá na jednej strane, práve ľudia, ktorí sú zdravotne postihnutí a uberá sa im z príspevkov, by vedeli s oveľa menšou sumou oveľa lepšie aj narábať. Takže to na margo vašej výčitky. Toto namietajú ľudia, ktorí sú aktívne konfrontovaní denne so svojím hendikepom. Takže ich to veľmi poburuje. To, čo ste povedali na záver, že to bolo všetko odkonzultované, áno, bolo to odkonzultované, ale nie všetky pripomienky boli prijaté. Veľa pripomienok bolo prijatých, mám o tom vedomosť, ale, bohužiaľ, stále zostali v zákone veci, ktoré sú neprijateľné a priam nezlučiteľné s ďalším chodom chránených dielní. Vyzerá to, že možno až polovička chránených dielní bude nútená ukončiť svoju činnosť práve pre dopady novely tohto zákona. Ďakujem pekne.
Figeľ, Ján, podpredseda NR SR (2014-12-12):
Jozef Viskupič.
B. Bugár, podpredseda NR SR: (2004-06-24):
(Hlasovanie.) Prítomných 133 poslancov, za 131, zdržal sa 1, nehlasoval 1. Konštatujem, že tieto body sme schválili. Nech sa páči.
P. Hrušovský, predseda NR SR: (2004-03-11):
Otváram rozpravu o tomto bode programu. Konštatujem, že do rozpravy som nedostal žiadne písomné prihlášky, preto sa pýtam pánov poslancov, či sa chce niekto prihlásiť do rozpravy ústne k prerokúvanému bodu programu. Konštatujem, že nie. Preto vyhlasujem rozpravu o tomto bode programu za skončenú. A zároveň prerušujem rokovanie o návrhu. A prosím pána ministra spravodlivosti, aby z poverenia vlády Slovenskej republiky uviedol a odôvodnil v Národnej rade vládny návrh zákona o Európskom zoskupení hospodárskych záujmov, ktorým sa mení a dopĺňa zákon č. 595/2003 Z. z. o dani z príjmov , ktorý prerokúvame ako tlač 504. Súčasťou prerokúvaného návrhu je aj spoločná správa výborov, ktorú máte ako tlač 504a. Prosím teraz, aby z poverenia vlády Slovenskej republiky pán podpredseda a minister spravodlivosti Daniel Lipšic návrh uviedol a odôvodnil.
Grendel, Gábor, podpredseda NR SR (2020-06-10):
Tri, štyri? Štyri. Nebude pán poslanec Osuský? Do rozpravy? Dobre. Takže tri faktické poznámky na vystúpenie pána podpredsedu. Ako prvý pán poslanec Kotleba.
J. Počiatek, minister financií SR: (2009-06-16):
Tento postup je v súlade s koordinovaným Európskym akčným plánom krajín eurozóny prijatým dňa 12. októbra 2008 na stretnutí hláv štátov a vlád krajín eurozóny, dokumentmi Európskej komisie prijatými pre oblasť poskytovania štátnej pomoci finančným inštitúciám v súvislosti s globálnou finančnou krízou, ako aj s odporúčaniami Európskej centrálnej banky pre oceňovanie tejto pomoci. V tejto súvislosti bol vypracovaný ministerstvom financií v spolupráci s Národnou bankou Slovenska návrh zákona o opatreniach na zmiernenie vplyvov globálnej finančnej krízy na slovenský bankový sektor. Cieľom zákona je vytvorenie predpokladov na zachovanie stability finančného systému a zároveň zmiernenia prenosu krízy z finančného sektora do reálnej ekonomiky. Oba tieto ciele sú v súlade so záväzkami vyplývajúcimi pre Slovenskú republiku z európskeho práva, ako aj z Parížskej deklarácie a ďalších záväzných dokumentov. Zároveň sú v súlade s cieľmi najnovších opatrení prijímaných v ostatných členských štátoch. V prípade, že by vládny návrh zákona o opatreniach na zmiernenie vplyvov globálnej finančnej krízy na bankový sektor a o zmene a doplnení niektorých zákonov, ktorým sa vytvára právny rámec na flexibilný a účinný zásah štátu vo forme stabilizačnej pomoci bankovému sektoru nebol prerokovaný v skrátenom legislatívnom konaní, mohlo by dôjsť k hrozbe značných hospodárskych škôd. Preto je potrebné, aby sa Národná rada Slovenskej republiky na návrh vlády Slovenskej republiky v súlade s § 89 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov uzniesla na skrátenom legislatívnom konaní o vládnom návrhu zákona o opatreniach na zmiernenie vplyvov globálnej finančnej krízy na bankový sektor a o zmene a doplnení niektorých zákonov. Návrh na skrátené legislatívne konanie o vládnom návrhu zákona o opatreniach na zmiernenie vplyvov globálnej finančnej krízy na bankový sektor a o zmene a doplnení niektorých zákonov bol dňa 10. júna 2009 prerokovaný a schválený vládou Slovenskej republiky. Ďakujem za pozornosť. Skončil som.
Sulík, Richard, predseda NR SR (2011-05-24):
Prosím, hlasujte teraz o pridelení návrhu výborom, určení gestorského výboru a príslušných lehôt. (Hlasovanie.) Z prítomných 148 poslancov hlasovalo za 80, proti 1, zdržalo sa 66, nehlasoval 1. Národná rada pridelila návrh tohto zákona výborom, určila gestorský výbor a príslušné lehoty. Pristúpime k hlasovaniu v prvom čítaní o návrhu poslancov Národnej rady Slovenskej republiky Roberta Fica, Roberta Kaliňáka a Róberta Madeja na vydanie zákona, ktorým sa mení a dopĺňa zákon č. 153/2001 Z. z. o prokuratúre v znení neskorších predpisov a o zmene a doplnení niektorých zákonov (tlač 348). Dávam slovo spravodajcovi, ktorého určil navrhnutý gestorský výbor, ústavnoprávny výbor, poslancovi Ľubomírovi Petrákovi, aby hlasovanie uviedol. Nech sa páči.
M. Hort, podpredseda NR SR: (2008-10-28):
S faktickými poznámkami na vystúpenie pána poslanca Palka sa prihlásili pán poslanec František Mikloško, pani poslankyňa Katarína Tóthová. Uzatváram možnosť prihlásiť sa s faktickou poznámkou. Slovo má pán poslanec František Mikloško. Nech sa páči.
Paška, Pavol, predseda NR SR (2014-03-25):
Pán spravodajca, bol tam pozmeňovák v pléne?
Sulík, Richard, predseda NR SR (2011-10-11):
Pani poslankyňa Belousovová vystúpi ako ďalší rečník v poradí. Nech sa páči.
P. Hrušovský, predseda NR SR: (2005-07-06):
(Hlasovanie.) 136 prítomných, 78 za, 1 proti, 56 sa zdržalo, 1 nehlasoval. Konštatujem, že Národná rada Slovenskej republiky zvolila pána Šináka ako zástupcu navrhnutého reprezentatívnymi združeniami do Dozornej rady Sociálnej poisťovne. Páni poslanci, teraz budeme hlasovať o návrhu uznesenia na zmenu v zložení výborov Národnej rady pre európske záležitosti. Návrh máte rozdaný ako tlač 1223. Prosím, prezentujme sa a hlasujme o návrhu uznesenia 1223. (Hlasovanie.) 134 prítomných, 128 za návrh, 5 sa zdržalo, 1 nehlasoval. Národná rada návrh uznesenia schválila. Páni poslanci, teraz pristúpime k hlasovaniu o návrhu na voľbu kandidátov Národnej rady na vymenovanie člena Regulačnej rady Úradu pre reguláciu sieťových odvetví. Poprosím overovateľov, aby zaujali svoje miesta, chcem vás informovať, že do ďalšej opakovanej voľby postupujú všetci traja kandidáti, ktorí sa zúčastnili už jednej opakovanej voľby, to sú Tibor Krajč, Miroslav Pikus a František Švec. Opäť chcem pripomenúť, že svoju voľbu vyjadríte tak, že na hlasovacom lístku pri každom mene a priezvisku kandidáta označíte tú alternatívu, za ktorú hlasujete. Neplatný je ten hlasovací lístok, ak pri niektorom mene nie je voľba označená. Prosím pánov poslancov, aby začali hlasovať, a týmto otváram tajnú voľbu. Pán poslanec Mikuš a pán poslanec Farkas. Nech sa páči. Zapnite pána poslanca Mikuša. Páni poslanci, prosím o pozornosť!
Hrnčiar, Andrej, podpredseda NR SR (2019-02-05):
Vyhlasujem všeobecnú rozpravu za skončenú. Chce zaujať niekto stanovisko? Nie je tomu tak, prerušujem rokovanie o tomto bode programu. A teraz ideme k tomu zákonu o bankách, ktorý začal pán poslanec Krajniak, ale ja som mal vymenené papiere, takže pán poslanec Krajniak mal pravdu, ospravedlňujem sa. Takže, poprosím, aby ste uviedli návrh poslancov Národnej rady Slovenskej republiky Milana Krajniaka, Borisa Kollára, Adriany Pčolinskej, Petra Pčolinského a Petra Štarchoňa na vydanie zákona, ktorým sa mení zákon č. 483/2001 Z. z. o bankách a o zmene a doplnení niektorých zákonov v znení neskorších predpisov . Návrh zákona má tlač 1283, návrh na jeho pridelenie na prerokovanie výborom je v rozhodnutí č. 1351. Nech sa páči, pán poslanec, máte slovo.
Grendel, Gábor, podpredseda NR SR (2020-07-23):
Pán poslanec Krajčír.
Glváč, Martin, poslanec NR SR (2011-07-12):
Súhlasím s kolegom Jurčíkom, ale za akých podmienok, to sa týka áut. Aj súhlasím, že tam autá musia byť, ale treba si pozrieť aj určité mediálne výstupy, ktoré boli v minulosti, aj ktoré sú dnes, a ako sme ich pranierovali vtedy a ako ich pranierujeme dnes. To len na margo. A pánovi kolegovi Matovičovi, teším sa, že povedal to, čo povedal, nakoľko tieto informácie, ktoré som dostal, sú doložené informáciami podľa dvestojedenástky o verejnom prístupe k informáciám a jedine že by Sociálna poisťovňa a jej predstavitelia klamali aj pri tejto zákonnej povinnosti. Takže teším sa, ako bude konať v budúcnosti. Ďakujem.
P. Paška, predseda NR SR: (2008-02-14):
Dámy a páni, ešte vás poprosím o chvíľočku.
Suja. Miroslav, poslanec NR SR (2023-02-10):
Takže 800 kamiónov, 800 kamiónov na začiatku... (Prerušenie vystúpenia predsedajúcim.)
Hort, Milan, podpredseda NR SR (2011-11-30):
S faktickými poznámkami na vystúpenie pána poslanca Galka sa prihlásili páni poslanci Stanko Július, Matej Ondrej, Hladký Pavol. Uzatváram možnosť prihlásiť sa s faktickou poznámkou. Slovo má pán poslanec Stanko.
P. Paška, predseda NR SR: (2006-12-05):
Vážené pani poslankyne, páni poslanci, budeme pokračovať po prestávke, ktorú spôsobilo zvolanie poslaneckého grémia, v rokovaní 6. schôdze. Dovoľte, aby som vás informoval, že obsahom nášho stretnutia bola snaha získať všeobecný súhlas so spôsobom prerokovávania programu 6. schôdze v tomto týždni, tak ako som to prezentoval. Keďže nedošlo k všeobecnému súhlasu v poslaneckom grémiu, dovoľte mi, aby som ešte raz predniesol a požiadal vás potom buď o všeobecný súhlas, ak nebude, čo predpokladám, budeme hlasovať o mojom návrhu, s návrhom a technikou vedenia 6. schôdze v súvislosti s prerokovaním zákonov v druhom čítaní súvisiacich so štátnym rozpočtom, ako aj s prerokovaním a rozpravou zákona o štátnom rozpočte a s hlasovaním o štátnom rozpočte. Navrhujem preto, aby sme, a to je jediná zmena, aby som umožnil odpracovať všetkým poslancom tú hodinu, ktorú sme stratili naťahovaním sa o procedúre, ktorú naďalej považujem za efektívnu a znovu vám ju predkladám, tak dnešný deň navrhujem, aby sme rokovali do 20.00 hodiny, to znamená, nebude rokovanie až do prerokovania všetkých návrhov, ktoré súvisia s rozpočtom. Zajtra ráno o 9.00 hodine budeme hlasovať o všetkých dnes prerokovaných bodoch programu. Potom prerušíme rokovanie, aby o 11.00 hodine mohol vystúpiť pán prezident Slovenskej republiky, potom urobíme prestávku do 13.00 hodiny a začneme o 13.00 hodine rokovať o ďalších, ak dnes neprerokujeme body programu, ktoré súvisia so štátnym rozpočtom. Po prerokovaní týchto bodov, ak to bude možné, začneme rozpravu o štátnom rozpočte. O 17.00 hodine, tak ako bývalo zvykom, budeme hlasovať o tých bodoch programu, ktoré prerokujeme a budeme pokračovať v rozprave o štátnom rozpočte s tým, že navrhujem, aby sme rokovací deň predĺžili z 19.00 hodiny na 20.00 hodinu aj v stredu, aj vo štvrtok a aby, ak to, samozrejme, umožní priebeh rokovania v časovom rozsahu, tak ako si ho buď schválime teraz, alebo neschválime, hlasovali sme o štátnom rozpočte v piatok. Samozrejme, ak sa nepodarí prerokovať návrh štátneho rozpočtu, budeme pokračovať v rokovaní na budúci týždeň. Takže, dámy a páni, je všeobecný súhlas s takýmto riešením? (Reakcia z pléna.) Keďže nie je všeobecný súhlas, budeme hlasovať. Ešte procedurálny návrh pán poslanec Minárik.
Hrušovský, Pavol, predseda NR SR (2012-02-03):
Hlasujeme, páni poslanci. (Hlasovanie.) 144 prítomných, 77 za, 3 proti, 64 sa zdržalo. Schválili sme návrh.
Sulík, Richard, predseda NR SR (2011-07-07):
Prosím, hlasujte teraz. Pán poslanec, hlasujeme len o bode 7.
Blanár, Juraj, podpredseda NR SR (2022-09-21):
Na vaše vystúpenie sú dve faktické poznámky. Pán poslanec Svrček, nech sa páči.
Matovič, Igor, poslanec NR SR (2014-11-10):
Pán podpredseda vlády, citoval som z denníka Pravda. Takže ak tam zle vás citovali, treba to s nimi si vybaviť. Osobne si myslím, že vy ste províziu nedostali, áno, som aj presvedčený o tom, že v strane SMER môžu byť aj čestní ľudia. Teraz nehovorím, že vy ste čestný, ale že môžu byť aj takí tí nosiči vody, ktorí v podstate robia tak akože z presvedčenia štafáž a myslia si, že vlastne okolo seba nemajú zlodejov. Len, bohužiaľ, opak je pravdou. Vy ste v prípade R1 boli podľa mňa naozaj vykonávač, realizátor, manažér, ktorý to dostal za úlohu s tým, že: „Toto urobíš, s týmito to urobíš za takúto cenu.“ A to ste urobili. Pozeral som sa teda na to, aké ocenenie ten projekt dostal. A dostal ocenenie Finančný PPP projekt roka, ešte raz to poviem, Finančný PPP projekt roka. Takže keď niekto bude oceňovať Finančný PPP projekt roka, tak zrejme to bude asi preto, že teda to bol supervývar pre tie banky, ktoré to financovali. Takže úplne to pochopím, že to vyhralo z 1 500 projektov na svete. Ale jedna zaujímavá skutočnosť pri tejto R1 ešte tu spomenutá nebola. A tá súvisí aj s reštrukturalizáciami a s bielymi koňmi a podvodmi a podobne. Na tej R1 jeden človek, a je to brat nášho pána premiéra, staval most. A ten most, ktorý staval, si dovolil svojim dodávateľom nevyplatiť. Následne z tej firmy zdrhol a následne tá firma skončila v rukách bieleho koňa, ktorý má na seba napísaných 150 firiem. Myslíte si, že je správne od Roberta Fica verejne neodsúdiť konanie svojho vlastného brata, ktorý zbohatol na tom, že staval R1 de facto, následne nevyplatil ľudí, ktorí mu ten most a tú zákazku tam stavali, prepísal tú firmu alebo vlastne de facto nechal, opustil ju s týmto dlhom a nechal ju na konci zaparkovať do rúk bieleho koňa? Je to správne, je to správne od premiéra Slovenskej republiky?
Eduard, Heger, poslanec NR SR (2017-06-20):
Ďakujem za slovo, pán predsedajúci. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Figeľ, Ján, podpredseda NR SR (2012-07-24):
Ďakujem pekne. Pán poslanec Viskupič.
Sulík, Richard, predseda NR SR (2011-09-14):
...aby bol súhlas súdu. Pán poslanec Pado, faktická poznámka.
Kaník, Ľudovít, poslanec NR SR (2010-09-08):
Ďakujem, pán predsedajúci. Predseda Národnej rady Slovenskej republiky rozhodnutím zo dňa 6. augusta pridelil návrh Ročnej účtovnej uzávierky Fondu národného majetku Slovenskej republiky (tlač 44) na prerokovanie vo výboroch a v gestorskom výbore do 3. septembra. Za gestorský výbor určil Výbor Národnej rady Slovenskej republiky pre hospodárstvo, výstavbu a dopravu. Tento výbor pre hospodárstvo, výstavbu a dopravu rokoval o návrhu 2. septembra a uznesením č. 8 odporučil Národnej rade Slovenskej republiky návrh schváliť. Výbor Národnej rady Slovenskej republiky pre financie a rozpočet prerokoval návrh 2. septembra a uznesením č. 18 odporučil Národnej rade Slovenskej republiky taktiež návrh schváliť. Gestorský výbor na základe stanovísk príslušných výborov a poslancov gestorského výboru odporúča návrh Ročnej uzávierky Fondu národného majetku Slovenskej republiky za rok 2009 schváliť. Ďakujem.
Laššáková, Jana, podpredsedníčka NR SR (2014-01-30):
Vyhlasujem rozpravu za skončenú. Pán minister, chcete zaujať stanovisko? Nie. Pani spravodajkyňa? Nie. Prerušujem rokovanie o tomto bode programu. Prajem vám pekný večer a zajtra ráno o 9.00 hod. budeme pokračovať Informáciou o vydaných aproximačných nariadeniach vlády Slovenskej republiky v II. polroku 2013 a o zámere prijímania aproximačných nariadení vlády Slovenskej republiky v I. polroku 2014. (Prerušenie rokovania o 19.03 hodine.)
Pellegrini, Peter, podpredseda NR SR (2020-04-29):
Prezentujme sa a hlasujme o pridelení tohto návrhu výborom. (Hlasovanie.) Prítomných 119 poslancov, za 98, proti 1, zdržalo sa 20. Konštatujem, že aj tento návrh sme schválili. Ďalej bude nasledovať hlasovanie v prvom čítaní o vládnom návrhu zákona, ktorým sa dopĺňa zákon č. 540/2001 Z. z. o štátnej štatistike (tlač 80). Opäť poprosím spoločného spravodajcu z gestorského výboru pre verejnú správu a regionálny rozvoj pána poslanca Michala Šipoša, aby uviedol hlasovanie o tomto návrhu. (Hlasovanie o vládnom návrhu zákona, ktorým sa dopĺňa zákon č. 540/2001 Z. z. o štátnej štatistike v znení neskorších predpisov , tlač 80.)
Baránik Alojz, poslanec NR SR (2022-03-16):
Pán predsedajúci, prosím, dajte hlasovať o tom, že Národná rada prideľuje vládny návrh zákona na prerokovanie ústavnoprávnemu výboru, ktorý určuje aj ako gestorský výbor s tým, že gestorský výbor prerokuje vládny návrh zákona do 32 dní od jeho prerokovania v prvom čítaní.
Petro, František, poslanec NR SR (2015-09-29):
Ďakujem pekne. Vážený pán predseda, k predmetnému návrhu zákona v rozprave nevystúpil nikto. Dajte preto, prosím, pán predseda, hlasovať o tom, že Národná rada Slovenskej republiky prerokuje predmetný návrh zákona v druhom čítaní.
E. Kukan, minister zahraničných vecí SR: (2005-03-18):
Inak, ďakujem za uznanie slovenskej diplomacii, budeme tak pracovať aj v budúcnosti. Ďakujem pekne, pán predsedajúci. (Potlesk.)
Maďarič, Marek, minister kultúry SR (2012-08-09):
No len v tom, že tú pravopisnú chybu potvrdzujem, ale ináč to nemienim komentovať. Ďakujem.
Mikuš, Jozef, poslanec NR SR (2012-12-14):
Ďakujem kolegom za reakcie. Nemám nejakú veľkú snahu alebo potrebu, potrebu reagovať. Len pánovi Kolesíkovi, ktorý medzičasom odišiel, nie je dôležité kto, koľko a dokedy bude riešiť svoju politiku v rámci vnútorného štátu. Dôležitý je ten trend. Problém Slovenska je v tom, že na rozdiel od Francúzska, Nemecka, Dánska, Belgicka a tak ďalej my nevieme, čo chceme. V programovom vyhlásení vlády je, budeme podporovať toto, toto, toto, toto, všetko, tam sa každý nájde. Dnes, keďže nemáme jasnú, ucelenú koncepciu, stratégiu alebo víziu, čo s energetikou, čo s obnoviteľnými zdrojmi, tak môže prísť takáto novela. Keby sme tú koncepciu mali, tak neverím, že by na Slovensku bola schválená koncepcia, a nech by ju urobila ktorákoľvek vláda, ktorá by po roku mohla, alebo po roku by mohol niekto prísť s takýmto návrhom. Pretože v tej koncepcii by sa to určite nemohlo nájsť, pretože toto je proti trendom. A dôležitý je trend. A tie jednotlivé politiky sa nazývajú Zelené mapy, Stratégie energetiky. Každá krajina si stanovuje nejaký plán. A, samozrejme, jadro je dôležité pre Slovensko, obzvlášť dôležité, máme vynikajúci mix. Ja stále hovorím, máme jeden z najlepších mixov energetických v Európe. Problém je ale v tom, že nevieme, čo bude ďalej. A keď som spomenul, že budeme stavať alebo budú dostavané dva bloky v Mochovciach, uvažuje sa, keďže nemáme koncepciu, zase sa môže teoreticky uvažovať o Jaslovských Bohuniciach, potom budeme mať už nadvýrobu energie z jadra. Čo s ňou budeme robiť, keďže ju nebudeme môcť predávať, keď nebudeme mať vyrobených toľko energie z obnoviteľných zdrojov, že budeme spĺňať tie kvóty. Čiže na základe tohto hovorím, tento zákon ide proti trendom, proti energetike, proti cenám a proti budúcnosti Slovenska. Ďakujem.
Hrušovský, Pavol, podpredseda NR SR (2011-07-11):
Pani poslankyňa Kiššová chce reagovať na vystúpenie pánov poslancov. Na vaše vystúpenie, nech sa páči.
Zajac, Pavol, poslanec NR SR (2014-11-09):
Hneď na úvod. Debnenie mostovky v Kurimanoch bolo rozpočtované na 400-tisíc eur. Pán minister Vážny, naštudujte si to. Teraz, pán kolega Matovič, v tej tabuľke, ktorú ste spomínali, áno, je správna, chýba jedna položka. A to je provízia pre tých, čo podpísali ten PPP projekt. To je to, o čom nevieme, ale čo všetci tušíme. A sú na to aj indície. A preto toľkokrát keď tento PPP projekt kritizujem v pléne Národnej rady ja alebo aj vy keď ho kritizujete, tak tu je taká obrovská nervozita, taká obrovská nervozita a všetci, pán Choma, pán Blanár, teraz pán Vážny nervózni sú. Prečo sú takí nervózni, keď to bolo také čisté? Podľa nich 800 mil. natiahli na 3,7 mld. Podľa nás 100 mil. to mohlo stáť a oni to natiahli na 3,7 mld. eur. Tá prevádzková cena diaľnice je 9 mil. až 10 mil. eur. Áno, je to podľa terénu. Pri Nitre je ten terén, pán Daniš, jednoduchší ako pri Žiline, pri Levoči. Čiže ešte tá cena mohla byť nižšia. Ale, dobre, počítajme tu 9 mil. až 10 mil. za kilometer. Pán Vážny hovoril, alebo vy ste hovorili, že nestihlo by sa to dokončiť pred voľbami. No R1, pán Vážny, vám to pripomeniem, dokončil pán minister Figeľ, lebo ste hovorili, že dokončite, skolaudujte to. Nuž dokončil, skolaudoval to, dokonca vás na to aj vás pozval, čo vy nikdy nedokážete urobiť. A k tomu, že to bol najlepší projekt vyhodnotený nejakým fórom európskym. Nuž bol to najlepší biznis, najlepší projekt pre zahraničného investora a pre banky. Ja tomu hovorím, že to bol biznis storočia, ale veľmi nevýhodný pre slovenských občanov.
Danko, Andrej, predseda NR SR (2017-05-18):
Na spestrenie dobré, ale nie je to procedurálny. Nech sa páči faktické a hneď uzatváram možnosť prihlásiť sa s faktickými. A poprosím, pán poslanec Ivan. Prihlásila sa pani poslankyňa Zemanová.
Bugár, Béla, podpredseda NR SR (2011-05-24):
Pán poslanec Blanár.
Laurenčík, Milan, podpredseda NR SR (2021-04-30):
Faktickú poznámku má pripravenú aj pán poslanec Stanislav Mizík. Nech sa páči.
Brocka, Július, poslanec NR SR (2015-02-18):
Pán kolega Číž, my nie sme sudcovia. My teraz nesúdime alebo nebudeme vynášať rozsudok nad vaším ministrom. Dokonca, pán kolega, ani nehovoríme, že ste hlupáci. Ja som opakovane hovoril, že vy robíte z normálnych ľudí tejto krajiny hlupákov, keď obhajujete tento škandál, že minister slovenskej vlády išiel proti verejnému záujmu. Aj dnes a mu pomáha. Pomáha súkromnému záujmu. Pomáha súkromnému záujmu, veď naozaj jeho tá reakcia, že jeho to vôbec neštve, že on predal firmu, ktorá teraz 10-tisíckrát väčší biznis bude mať, a na štáte, ktorý on teraz reprezentuje. Veď my o tomto hovoríme, pán kolega. A to, že to niektorí odvádzajú pozornosť a tu kontrolujú prítomnosť poslancov, prosím vás, to nie je meritum tohto odvolávania. A ak tu je aj nejaký posudok, ktorý má slúžiť na obhajobu pána ministra, tak vám chcem povedať, že toto je možno, neviem, či to síce spĺňa parametre takého materiálu, ktorý by pomohol ministrovi pred našimi súdmi, že ho, ja neviem, nezavrú. Ale pán minister ani po tomto posudku nemá morálne právo sedieť v slovenskej vláde.
Pellegrini, Peter, predseda NR SR (2023-12-07):
Pán predseda výboru Baláž.
V. Palko, minister vnútra SR: (2004-03-04):
Vážený pán poslanec, všetky orgány miestnej štátnej správy patria do riadiacej pôsobnosti niektorého z ústredných orgánov štátnej správy. Katastrálne úrady nie sú v pôsobnosti ministerstva vnútra, ale ich riadi a usmerňuje Úrad geodézie, kartografie a katastra. Dodávam pre vašu informáciu, že úrad môže vyberať správne poplatky formou kolkovej známky v prípadoch taxatívne ustanovených zákonom o správnych poplatkoch. Teda odporúčam, pán poslanec, v prípade riešenia vašej otázky obrátiť sa na príslušný ústredný orgán. Ďakujem.
Kočiš, Eduard, poslanec NR SR (2020-06-03):
Ďakujem pekne za slovo, pán predsedajúci. Pán poslanec Valášek, nedovolím si súhlasiť s vaším tvrdením, že Ruská federácia anektovala Krym. Podľa môjho názoru a podľa názorov iných ľudí jednoducho len Krym sa prinavrátil tam, kde historicky, geograficky a politicky patril, patrí a dúfam, že aj patriť bude. Ukrajinci, Rusi, ale aj krymskí Tatári slobodne hlasovali v referende o tom, akým spôsobom bude ich krajina fungovať, pod záštitou Ruskej federácie alebo pod záštitou Ukrajiny. (Reakcie z pléna.) Masová väčšina týchto obyvateľov sa rozhodla, že jednoducho partnerstvo s Ruskou federáciou a návrat do politického vplyvu Ruskej federácie je nieže nevyhnutný, ale jednoducho si to prajú obyvatelia tejto krajiny, ktorá má určitú autonómiu v Ruskej federácii, sú s týmto názorom úplne stotožnení. Čiže naozaj by som to nepredpokladal, že niekto, kto tak vehementne podporuje NATO, tým nemyslím veľmi vás, ale sú tu iní pracanti, ktorí pre to NATO srdečne a veľmi ťažko pracujú, nebudú mať asi na to iný názor, ale jednoducho tu ide o obyvateľov tohto územia a títo obyvatelia sú s daným stavom úplne stotožnení a maximálne spokojní. Ďakujem pekne.
Blanár, Juraj, podpredseda NR SR (2022-06-22):
Ďakujem, pán spoločný spravodajca. Otváram rozpravu, vážené panie poslankyne, páni poslanci, písomnú prihlášku som neobdržal. Dávam teda možnosť prihlásiť sa ústne do rozpravy, zatiaľ tak urobil pán predkladateľ Fecko ako jediný, nikto viac. Uzatváram možnosť prihlásiť sa do rozpravy a udeľujem slovo pánovi navrhovateľovi, pánovi poslancovi Feckovi, nech sa páči.
P. Hrušovský, podpredseda NR SR: (2001-12-18):
(Hlasovanie.) Prezentovalo sa 99 poslancov, za 94, zdržali sa 3, nehlasovali 2. Konštatujem, že návrh sme schválili. Pristúpime k hlasovaniu o ďalšom vládnom návrhu zákona, ktorým sa mení zákon č. 70/1998 Z. z. o energetike a o zmene zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení zákona č. 276/2001 Z. z. (tlač 1254). Prosím, aby spoločný spravodajca poslanec Rusnák uvádzal jednotlivé hlasovania.
Galek, Karol, poslanec NR SR (2017-02-03):
Vážené panie opozičné poslankyne, vážení páni opoziční poslanci, vážený pán poslanec Hambálek, vážení prítomní, Výbor Národnej rady Slovenskej republiky pre hospodárske záležitosti ma určil za spravodajcu k návrhu skupiny poslancov Národnej rady Slovenskej republiky Miroslava Ivana, Milana Laurenčíka, Martina Klusa a Jany Kiššovej na vydanie zákona, ktorým sa mení a dopĺňa zákon č. 725/2004 Z. z. o podmienkach prevádzky vozidiel v premávke na pozemných komunikáciách a o zmene a doplnení niektorých zákonov v znení neskorších predpisov (tlač 341). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na to, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre hospodárske záležitosti. Za gestorský výbor navrhujem Výbor Národnej rady Slovenskej republiky pre hospodárske záležitosti. Odporúčam, aby výbory predmetný návrh zákona prerokovali vo výbore do 17. marca 2017 a v gestorskom výbore do 20. marca 2017. Pani predsedajúca, otvorte, prosím, rozpravu.
Laššáková, Jana, podpredsedníčka NR SR (2012-06-22):
Na vystúpenie pána poslanca s faktickými poznámkami osem pánov poslancov. Končím možnosť prihlásiť sa s faktickými. Končím možnosť prihlásiť sa s faktickými poznámkami. Posledný je pán poslanec Viskupič? Áno, nech sa páči, odovzdávam slovo. Ešte ďalší? Jedenásť pánov poslancov, dvanásť pánov poslancov. Posledná je pani poslankyňa Nicholsonová. Končím možnosť prihlásiť sa s faktickými poznámkami. A odovzdávam slovo pánovi poslancovi Briximu.
Pellegrini, Peter, podpredseda NR SR (2020-05-19):
Ďakujem. Tým sme hlasovali o obidvoch častiach uznesenia. Poprosím teraz pani poslankyňu Evu Hudecovú, aby prišla uviesť hlasovanie k bodu 19 schváleného programu, ktorým je Správa o činnosti komisára pre osoby so zdravotným postihnutím za rok 2019 (tlač 22). Nech sa páči, pani spravodajkyňa, máte slovo.
Figeľ, Ján, podpredseda NR SR (2013-10-18):
Na vystúpenie pána poslanca Zsolta Simona sú dve faktické poznámky. Nech sa páči, Ľubomír Galko.